Vryokastráki

Vryokastráki (kreik. Βρυοκαστράκι, myös Vriokastráki, Βριοκαστράκι, Vriokástri, Βριοκάστρι) on pieni Kreikan saari, joka kuuluu Kykladien saariryhmään ja sijaitsee Kýthnoksen saaren länsirannikon edustalla. Saaren pinta-ala on noin 0,015 neliökilometriä ja se on asumaton. Hallinnollisesti Vryokastráki kuuluu Kýthnoksen kuntaan, Kéa-Kýthnoksen alueyksikköön ja Etelä-Egean saarten alueeseen. Saaren kohdalla Kýthnoksen pääsaarella sijaitsee Vryókastron niemi ja kukkula, jolla sijaitsi antiikin ajan Kythnoksen kaupunki. Nykyinen Vryokastráki oli antiikin aikana osa pääsaarta, ja myös sieltä on tehty antiikin aikaiseen kaupunkiin liittyviä arkeologisia löytöjä. Lähteet Aiheesta muualla Kuvia tai muita tiedostoja aiheesta Vryokastráki Wikimedia Commonsissa